|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| PRILOGA 3:  PREDLOG  EVA (2017-1611-0084)   |  | | --- | | ZAKON O SPREMEMBAH IN DOPOLNITVAH ZAKONA O DAVČNEM POSTOPKU | | I. UVOD | | 1. OCENA STANJA IN RAZLOGI ZA SPREJEM PREDLOGA ZAKONA | | Državni zbor Republike Slovenije je Zakon o davčnem postopku sprejel na seji 26. oktobra 2006, objavljen pa je bil v Uradnem listu RS, št. 117/06. Prvič je bil spremenjen z Zakonom o davku na dobitke pri klasičnih igrah na srečo (Uradni list RS, št. 24/08; ZDDKIS), nato pa še z Zakonom o spremembah in dopolnitvah Zakona o davčnem postopku (Uradni list RS, št. 125/08; ZDavP-2A), Zakonom o spremembah in dopolnitvah Zakona o dohodnini (Uradni list RS, št. 20/09; ZDoh-2D), Zakonom o spremembah in dopolnitvah Zakona o davčnem postopku (Uradni list RS, št. 110/09 in 1/10 – popr.; ZDavP-2B), Zakonom o spremembah in dopolnitvah Zakona o davčnem postopku (Uradni list RS, št. 43/10; ZDavP-2C), Zakonom o spremembah in dopolnitvah Zakona o davčnem postopku (Uradni list RS, št. 97/10; ZDavP-2D), Zakonom o spremembah in dopolnitvah Zakona o davčnem postopku (Uradni list RS, št. 32/12; ZDavP-2E), Zakonom o spremembah in dopolnitvah Zakona o davčnem postopku (Uradni list RS, št. 94/12; ZDavP-2F), Zakonom o spremembah in dopolnitvah Zakona o davčnem postopku (Uradni list RS, št. 111/13; ZDavP-2G), Zakonom o spremembah in dopolnitvah Zakona o davčnem postopku (Uradni list RS, št. 90/14; ZDavP-2H), Zakonom o spremembah in dopolnitvah Zakona o davčnem postopku (Uradni list RS, št. 91/15; ZDavP-2I) ter Zakonom o spremembah in dopolnitvah Zakona o davčnem postopku (Uradni list RS, št. 63/16; ZDavP-2J).  Sprememba ZDavP-2 je potrebna zaradi spremembe v sistemu ugotavljanja davčne osnove od dohodka iz dejavnosti z upoštevanjem normiranih odhodkov, kot jih določa predlog novele Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 40/12 – ZUJF, 75/12, 94/12, 96/13, 29/14 – odl. US, 50/14, 23/15, 55/15 in 63/16; v nadaljnjem besedilu: ZDoh-2). Dohodki iz dejavnosti, ugotovljeni z upoštevanjem normiranih odhodkov, se vključijo v sistem letnega obračuna dohodnine (sintetična obdavčitev) in se jih tako izvzema iz dosedanjega cedularnega sistema izračunavanja dohodnine. S predlogom zakona se tako določajo postopkovne rešitve, potrebne zaradi sprememb in dopolnitev sistema ugotavljanja davčne osnove od dohodka iz dejavnosti z upoštevanjem normiranih odhodkov, kot jih določa predlog novele ZDoh-2.  Na davčnem področju so v veljavi številni pravilniki, ki podrobneje urejajo vsebine, določene v ZDavP-2. Vsebine iz splošnega dela ZDavP-2 so urejene v Pravilniku o izvajanju Zakona o davčnem postopku, posamezne vsebine iz posebnega dela, med njimi predvsem glede določitve oblike in vsebine obrazcev, pa so urejene v posameznih pravilnikih.  V ZDavP-2 je kar nekaj določb, ki narekujejo predpisano obliko obrazca, kar pa je v določenih primerih nepotrebno in tudi neučinkovito, saj je zaradi predpisanega obrazca treba v primeru manj pomembnih ali oblikovnih sprememb, (ki pa pripomorejo na primer k večji preglednosti in razumljivosti obrazca za lažje izpolnjevanje), spremeniti podzakonski akt, ki tak obrazec predpisuje. Spreminjanje pravilnika zgolj zaradi manjših vsebinskih ali oblikovnih sprememb obrazca ni smiselno, povezano pa je tudi z nepotrebnimi stroški objave v Uradnem listu RS. Zato se s predlogom zakona nekateri obrazci ukinjajo, pri čemer pa bo sama vsebina obrazca še vedno predpisana s podzakonskim aktom.  Veljavni ZDavP-2 določa, da se davek plača pri ponudniku plačilnih storitev ali pri davčnem organu, če tehnične možnosti to omogočajo. V roku enega leta se načrtuje uvedba možnosti kartičnega plačevanja davkov in drugih obveznih dajatev pri Upravi Republike Slovenije za javna plačila, pri čemer bodo davčni zavezanci poravnali svoje obveznosti brez plačila provizij. S Spremembo ZDavP-2 se zato za potrebe kartičnega plačevanja ureja nov način plačila in opredeljuje dan plačila davka v tem primeru. Glede na to, da je strošek provizij, zlasti pri davčnih obveznostih manjšega zneska predstavlja nesorazmerno visok delež skupnega stroška plačila davčne obveznosti, se ocenjuje, da lahko kritje tega stroška spodbuja zavezance k (pravočasnemu) plačilu obveznih dajatev. | | 2. CILJI, NAČELA IN POGLAVITNE REŠITVE PREDLOGA ZAKONA | | 2.1 Cilji | | Z namenom olajšanja izpolnjevanja davčnih obveznosti za zavezance se ukinjajo nekateri predpisani obrazci, kar bo FURS omogočilo, da jih spreminja in oblikovno izpopolnjuje, FURS pa bo v pomoč davčnim zavezancem obrazce s predpisano vsebino še vedno objavljal na svojih spletnih straneh. S predlogom zakona se tudi razveljavljajo tisti pravilniki, v katerih so ti obrazci predpisani, kar bo pripomoglo k preglednosti glede veljavnosti davčnih predpisov in s tem k pravni varnosti.  Za spodbujanje prostovoljnega pravočasnega izpolnjevanja davčnih obveznosti se uvaja možnost kartičnega plačila davčnih obveznosti pri UJP. Vzpostavitev plačilnih mest pri UJP bo pomenila cenejši način plačevanja davčnih obveznosti, saj bodo davčni zavezanci pri UJP lahko poravnali svoje obveznosti brez provizij.  Dohodki iz dejavnosti, ugotovljeni z upoštevanjem normiranih odhodkov, se vključijo v sistem letnega obračuna dohodnine (sintetična obdavčitev) in se jih tako izvzema iz dosedanjega cedularnega sistema izračunavanja dohodnine. Ustrezno je treba zato spremeniti tudi določbe ZDavP-2, ki urejajo način uveljavljanja dejanskih oziroma normiranih odhodkov. | | 2.2 Načela | |  | | Predlog zakona temelji na enakih načelih, iz katerih izhaja že veljavni zakon. Ta načela so:   * načelo zakonitosti, * načelo gotovosti, seznanjenosti in pomoči, * načelo varstva pravic strank in varstva javnih koristi, * načelo sorazmernosti, * načelo zaslišanja stranke, * načelo resnice in poštene uporabe pravic * načelo zakonitega in pravočasnega izpolnjevanja ter plačevanja davčnih obveznosti, * načelo dolžnosti dajanja podatkov, * načelo materialne resnice, * načelo proste presoje dokazov, * načelo tajnosti podatkov, * načelo usklajenosti pravnega reda s pravom Evropske unije, * načelo samostojnosti pri odločanju, * načelo pravice do pritožbe, * načelo ekonomičnosti postopka.   2.3 Poglavitne rešitve | | Poglavitne rešitve predloga zakona so naslednje:  1. Spremembe postopkovnih določb ZDavP-2 zardi predloga sprememb ZDoh-2 v zvezi z ugotavljanjem davčne osnove od dohodka iz dejavnosti z upoštevanjem normiranih odhodkov  S spremembo ZDoh-2 se dohodki iz dejavnosti, ugotovljeni z upoštevanjem normiranih odhodkov, vključijo v sistem letnega obračuna dohodnine (sintetična obdavčitev) in se jih tako izvzema iz dosedanjega cedularnega sistema izračunavanja dohodnine. S predlogom zakona se tako določajo postopkovne rešitve, potrebne zaradi sprememb in dopolnitev sistema ugotavljanja davčne osnove od dohodka iz dejavnosti z upoštevanjem normiranih odhodkov, kot jih določa predlog novele ZDoh-2.  Dohodki iz dejavnosti, ugotovljeni z upoštevanjem normiranih odhodkov, se vključijo v sistem letnega obračuna dohodnine, s tem se priznava olajšave vezane na osebne okoliščine (splošna olajšava, olajšava za vzdrževane družinske člane, …). Višina normiranih odhodkov se zniža z veljavnih 80 % na 60 % prihodkov.  S spremembo ZDoh-2 se predlaga tudi sprememba davčne osnove za davčni odtegljaj od izplačil nastopajočim izvajalcem in športnikom v okviru opravljanja dejavnosti nastopajočega izvajalca in športnika. Pri določanju davčne osnove za odtegljaj se priznajo normirani odhodki v višini 30 %, višje normirane odhodke (kot veljajo za rezidente in nerezidente s poslovno enoto v RS) pa lahko nerezident zahteva, če dokaže izpolnjevanje pogojev, ki sicer veljajo za vstop in obstoj v sistemu normiranih odhodkov. Iz tega razloga se ustrezno spreminja tudi določba ZDavP-2, ki ureja način uveljavljanja stroškov v teh primerih.  2. Odprava nekaterih predpisanih obrazcev s področja dohodnine  Na davčnem področju so v veljavi številni pravilniki, ki podrobneje urejajo vsebine, določene v ZDavP-2. Vsebine iz splošnega dela ZDavP-2 so urejene v Pravilniku o izvajanju Zakona o davčnem postopku, posamezne vsebine iz posebnega dela, predvsem oblika in vsebina obrazcev, pa so urejene v posameznih pravilnikih.  V ZDavP-2 je kar nekaj določb, ki narekujejo predpisano obliko obrazca, kar pa je v določenih primerih nepotrebno in tudi neučinkovito, saj je zaradi predpisanega obrazca treba v primeru manj pomembnih ali oblikovnih sprememb obrazca, (ki pa pripomorejo na primer k večji preglednosti in razumljivosti obrazca za lažje izpolnjevanje), spremeniti podzakonski akt, ki tak obrazec predpisuje. Spreminjanje pravilnika zgolj zaradi manjših vsebinskih ali oblikovnih sprememb obrazca ni smiselno, povezano pa je tudi z nepotrebnimi stroški objave v Uradnem listu RS. Zato se s predlogom zakona nekateri obrazci ukinjajo, pri čemer pa bo sama vsebina obrazca še vedno predpisana s podzakonskim aktom, neobvezni obrazci pa bodo objavljeni na spletnih straneh FURS.  Namen obrazcev, predvsem predpisanih, je, da omogočajo enostavnejšo podajo izjave davčnega zavezanca, hkrati so namenjeni poenostavitvi postopka odmere za davčni organ. S črtanjem nekaterih pravilnikov s področja dohodnine se ukinjajo predpisani obrazci, kar bo FURS omogočilo večjo fleksibilnost pri oblikovanju in izpopolnjevanju obrazcev, da bodo ti preglednejši, pri čemer pa zaradi teh sprememb ne bo potrebno spreminjati predpisov.  Pravilniki, s katerimi je predpisana oblika obrazcev, ki se ukinjajo, so naslednji:  - Pravilnik o obrazcu zahtevka za zmanjšanje davčne osnove od dohodka iz zaposlitve (iz drugega pogodbenega razmerja) zaradi uveljavljanja dejanskih stroškov  (Uradni list RS, št. 138/06)  - Pravilnik o obrazcu za priglasitev davčne obravnave ob prenehanju opravljanja dejavnosti in nadaljevanju po drugi osebi (uradni list RS, št. 103/10)  - Pravilnik o obrazcu zahtevka za uveljavljanje dejanskih stroškov nerezidenta – nastopajočega izvajalca ali športnika (Uradni list RS, št. 9/11)  - Pravilnik o obvestilu za uveljavljanje olajšave za vzdrževane družinske člane pri izračunu akontacije dohodnine (Uradni list RS, št. 138/06)  - Pravilnik o obrazcu obvestila o uveljavljanju davčne osnove po 84. členu ZDoh-2 od obresti od dolgoročno vezanih denarnih sredstev in dolgoročnega varčevanja pri bankah in hranilnicah (Uradni list RS, št. 138/06).  Z dnem uveljavitve tega zakona bodo navedeni pravilniki prenehali veljati, uporabljali pa se bodo do sprejetja podzakonskega akta, ki bo urejal razveljavljeno vsebino.    3. Brezgotovinsko plačevanje obveznih dajatev pri Upravi Republike Slovenije za javna plačila (UJP)  Ureja se nov način plačevanja obveznih dajatev - uvaja se možnost brezgotovinskega (kartičnega) plačevanja davkov in drugih obveznih dajatev pri UJP. Z namenom znižanja stroškov plačevanja davkov in posledično za spodbujanje prostovoljnega in pravočasnega izpolnjevanja davčnih obveznosti se uvaja možnost kartičnega plačila davčnih obveznosti pri UJP. Vzpostavitev plačilnih mest pri UJP bo pomenila cenejši način plačevanja davčnih obveznosti, saj bodo davčni zavezanci lahko plačali davek brez stroška provizije za izvedeno plačilo. Ciljna skupina davčnih zavezancev, ki bodo koristili tovrstno možnost poravnavanja svojih davčnih obveznosti, so predvsem fizične osebe in fizične osebe, ki opravljajo dejavnost.  Z namenom poenostavitve plačevanja davkov in drugih obveznih dajatev bo davčnim zavezancem in drugim dolžnikom omogočeno plačevanje dajatev s plačilno ali kreditno kartico, plačevanje bo možno v poslovnem času UJP na posameznih območnih enotah UJP. Za ustrezno pokritost celotne države s plačilnimi mesti, bodo ta odprta na današnjih območnih enotah UJP (Kranj, Koper, Ljubljana, Murska Sobota, Novo mesto, Postojna, Slovenska Bistrica in Žalec), kasneje pa predvidoma tudi kot posebna plačilna mesta UJP v Mariboru, Novi Gorici in drugih večjih mestih, v prostorih državne uprave.  4. Redakcijski popravki v zvezi z zakonodajo EU in s sklicevanjem nanjo v določbah ZDavP-2. | | 3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA | | Ob upoštevanju predvsem osrednjih ciljev, ki sta poenostavitev postopkov pobiranja davkov oziroma zmanjšanje administrativnega bremena za zavezance za davek in večja preglednost davčnega postopka, se predvideva, da predlagane rešitve v noveli zakona ne bodo imele posledic na javnofinančne prihodke.  Ocenjuje se, da predlog zakona ne bo imel finančnih posledic za državni proračun.  Predlog zakona tudi ne bo imel finančnih posledic za druga javno finančna sredstva. | | 4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN ŽE SPREJET | | Za izvajanje zakona v državnem proračunu ni treba zagotoviti dodatnih finančnih sredstev. | | 5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE | | Prikaz ureditve v drugih pravnih sistemih in pravu Evropske unije  Splošna ureditev  Avstrija  Davčni postopek v Republiki Avstriji ureja Zvezni dajatveni red (Bundesabgabenordnung), ki vsebuje splošne določbe, ki se nanašajo na obdavčitev, pravice in dolžnosti zavezancev, ter kazenske določbe. Zakon vsebuje tudi določbe, ki se nanašajo na stranke, vloge, pristojnost, izločitev uradnih oseb, pisanja v postopku, vpogled v spise, vročanje, obliko odločitev ipd., saj ne predvideva subsidiarne uporabe zakona o splošnem upravnem postopku. Kot zvezne dajatve so opredeljene vse javne dajatve, določene z zveznimi predpisi, in dajatve, ki izhajajo iz neposredno uporabljivih predpisov Evropske unije, uvozne in izvozne dajatve, če carinski predpisi ne določajo drugače, vse vrste subvencij ter vse akcesorne terjatve, ki nastanejo v davčnem postopku (zvišanja dajatev, obresti, stroški postopka in kazni).  Način pobiranja davkov  Davčna obveznost nastane, ko so po zakonu o obdavčenju izpolnjeni pogoji za njen nastanek. Davčni zavezanec je opredeljen kot oseba, ki mora po davčnih predpisih plačati davek.  Nemčija  V Zvezni republiki Nemčiji davčni postopek ureja zakon, ki velja od začetka leta 1987, ko je Nemčija izpeljala korenito davčno reformo.  Način pobiranja davkov  Davčni zavezanec je oseba, ki plača davčno obveznost. Zakon pozna institut solidarnih davčnih zavezancev, kar pomeni, da lahko davčni organ terja od vsakega od njih izpolnitev celotne davčne obveznosti. Ko kateri koli od dolžnikov izpolni obveznost, to velja za vse. Za univerzalne pravne naslednike velja, da prevzamejo obveznosti po osebi, ki je umrla oziroma prenehala, vendar le do višine premoženja zapustnika oziroma osebe, ki je prenehala. Davčni zavezanec mora davčnemu organu sporočiti vsako spremembo svojega statusa, ki je pomembna za obdavčenje.  Davčne obveznosti obsegajo vse obveznosti davčno aktivnih in pasivnih subjektov. Osnovna obveznost aktivnih subjektov je podrobno spoznavanje pasivnih subjektov s postopkom obdavčenja. Obveza skupnega delovanja pri obdavčenju je skupna za aktivne subjekte, ki morajo pravilno uporabljati predpise, kot tudi za pasivne subjekte, ki morajo dajati točne podatke, na podlagi katerih se lahko predpisi pravilno uporabljajo.  Nizozemska  V Kraljevini Nizozemski ureja davčni postopek splošni davčni zakon, ki vsebuje splošne določbe glede obdavčitve, obveznosti sporočanja podatkov in kazenske določbe. Posebne določbe za posamezne davke določajo posebni zakoni. Državne davke zakon opredeljuje kot davke, ki jih pobira davčna uprava po pooblastilu vlade, ter vse uvozne in izvozne dajatve, ki jih določa carinski zakon.  Način pobiranja davkov  Odločba, s katero inšpektor določi davek, mora biti vedno izdana v pisni obliki. Inšpektor izda odločbo na podlagi davčne napovedi, ki jo mora vložiti vsak, od katerega inšpektor tako zahteva. Rok za vložitev davčne napovedi ne sme biti krajši od enega meseca. Ob vložitvi davčnega obračuna mora vsak priložiti tudi vse dokumente oziroma druge dokaze, katerih vsebina vpliva na odmero davka.  Pri odmeri davka inšpektor ni vezan na davčni obračun in lahko odmeri davek tudi na podlagi ocene davčne osnove. Inšpektor lahko na prošnjo zavezancu tudi podaljša rok, ki ga je postavil za vložitev davčne napovedi. | | 6. PRESOJA POSLEDIC, KI JIH BO IMEL SPREJEM ZAKONA | | 6.1 Presoja administrativnih posledic   * a) v postopkih oziroma poslovanju javne uprave ali pravosodnih organov: | | * razlogi za uvedbo novega postopka ali administrativnih bremen in javni interes, ki naj bi se s tem dosegel, * ukinitev postopka ali odprava administrativnih bremen, * spoštovanje načela »vse na enem mestu« ter organ in kraj opravljanja dejavnosti oziroma izpolnjevanja obveznosti, * podatki oziroma dokumenti, ki so potrebni za izvedbo postopka in jih bo organ pridobil po uradni dolžnosti, ter način njihovega pridobivanja, * ustanovitev novih organov, reorganizacija ali ukinitev obstoječih organov, * ali bodo zaradi izvajanja postopkov in dejavnosti potrebne nove zaposlitve, ali so izvajalci primerno usposobljeni, ali bodo potrebna dodatno usposabljanje ter finančna in materialna sredstva, * ali se bodo zaradi ukinitve postopkov in dejavnosti zmanjšala število zaposlenih ter finančna in materialna sredstva;   **b) pri obveznostih strank do javne uprave ali pravosodnih organov:**   * dokumentacija, ki jo mora stranka predložiti, povečanje ali zmanjšanje obsega dokumentacije z navedbo razlogov, * stroški, ki jih bo imela stranka, ali razbremenitev stranke,   čas, v katerem bo stranka lahko uredila zadevo. | | 6.2 Presoja posledic za okolje, vključno s prostorskimi in varstvenimi vidiki, in sicer za: | | Predlog zakona ne vpliva na okolje. | | 6.3 Presoja posledic za gospodarstvo, in sicer za: | | * poslovne stroške in poslovanje, * premoženjske pravice, * inovacije in raziskave, * potrošnike in gospodinjstva, * določene regije in sektorje, * druge države in mednarodne odnose, * makroekonomsko okolje, * mala in srednja podjetja: * število podjetij in njihova velikost, * število podjetij in delovnih mest, na katera se nanaša predlagani predpis, * pomen različnih kategorij malih in srednjih podjetij v panogah, * povezanost z drugimi panogami in mogoči vplivi na podizvajalce, * konkurenčnost podjetij: * omejevanje dostopa na trg dobaviteljem, * omejevanje konkurenčnosti dobaviteljev,   zmanjševanje spodbud dobaviteljem za učinkovito konkurenčnost. | | **6.4 Presoja posledic za socialno področje, in sicer za:** | | * zaposlenost in trg dela, * standarde in pravice v zvezi s kakovostjo dela, * socialno vključenost in zaščito določenih skupin, * pravice iz starševskega varstva in družinskih prejemkov ter družinska razmerja, * enakost spolov, * enako obravnavo družbenih skupin glede na različne osebne okoliščine (nediskriminacija), * sodno varstvo in učinkovito sodno varstvo človekovih pravic in temeljnih svoboščin, * upravljanje, udeležbo, dobro asimilacijo, dostop do sodišč, medije in etiko, * javno zdravje, * zdravstveno varstvo. | | **6.5 Presoja posledic za dokumente razvojnega načrtovanja, in sicer za:** | | Predlog zakona ne vpliva na dokumente razvojnega načrtovanja.  **6.6 Presoja posledic za druga področja** | | 6.7 Izvajanje sprejetega predpisa: | | 1. Predstavitev sprejetega zakona:   Za izvajanje zakona je pristojna Finančna uprava Republike Slovenije, ki bo na običajen način zagotovila tudi za obveščanje zavezancev o novostih v predlogu zakona.   1. Spremljanje izvajanja sprejetega predpisa:   Izvajanje zakona spremlja Ministrstvo za finance v skladu s svojimi pristojnostmi.  6.8 Druge pomembne okoliščine v zvezi z vprašanji, ki jih ureja predlog zakona:   * osebno ime zunanjega strokovnjaka ali firma in naslov pravne osebe, ki je sodelovala pri pripravi zakona.   7. Prikaz sodelovanja javnosti pri pripravi predloga zakona:   * spletni naslov, na katerem je bil predpis objavljen: predlog je bil objavljen na <http://www.mf.gov.si/si/delovna_podrocja/davki_in_carine/predlogi_predpisov/>: * čas trajanja javne predstavitve, v katerem je bilo mogoče sporočiti mnenja, predloge in pripombe, * datum in kraj morebitne javne obravnave ali druge oblike sodelovanja, * seznam subjektov, ki so sodelovali (imen in priimkov fizičnih oseb, ki niso poslovni subjekti, ne navajajte), * bistvena mnenja, predloge in pripombe javnosti, * bistvena mnenja, predloge in pripombe javnosti, ki niso bili upoštevani, in razlogi za neupoštevanje.   8. Navedba, kateri predstavniki predlagatelja bodo sodelovali pri delu državnega zbora in delovnih teles   * mag. Mateja Vraničar Erman, ministrica za finance, * Tilen Božič, državni sekretar, Ministrstvo za finance, * mag. Miranda Groff Ferjančič, državna sekretarka, Ministrstvo za finance, * mag. Saša Jazbec, državna sekretarka, Ministrstvo za finance, * Gorazd Renčelj, državni sekretar, Ministrstvo za finance * mag. Irena Popovič, generalna direktorica Direktorata za sistem davčnih, carinskih in drugih javnih prihodkov, Ministrstvo za finance, * mag. Martina Verbančič, vodja Sektorja za sistem pobiranja davkov, Ministrstvo za finance, * Irma Medle, višja svetovalka, Ministrstvo za finance, * Ksenija Pinter, svetovalka, Ministrstvo za finance. | |

|  |  |
| --- | --- |
|  | |
| 1. BESEDILO ČLENOV 2. člen   V Zakonu o davčnem postopku (Uradni list RS, št. 13/11 – uradno prečiščeno besedilo, 32/12, 94/12, 101/13 – ZDavNepr, 111/13, 22/14 – odl. US, 25/14 – ZFU, 40/14 – ZIN-B, 90/14, 91/15 in 63/16) se v drugem odstavku 1. člena druga alineja spremeni tako, da se glasi:  »-Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L št. 64 z dne 11. 3. 2011, str. 1), spremenjena z Direktivo sveta 2014/107/EU z dne 9. decembra 2014 o spremembi Direktive Sveta 2011/16/EU glede obvezne avtomatične izmenjave podatkov na področju obdavčenja (UL L št. 359 z dne 16. 12. 2014, str. 1, v nadaljnjem besedilu: Direktiva 2014/107/EU), Direktivo Sveta 2015/2376/EU z dne 8. decembra 2015 o spremembi Direktive 2011/16/EU glede obvezne avtomatične izmenjave na področju obdavčenja (UL L št. 332/1 z dne 18. 12. 2015, str. 1, v nadaljnjem besedilu: Direktiva 2015/2376/EU), Direktivo Sveta 2016/881/EU z dne 25. maja 2016 o spremembi Direktive 2011/16/EU glede obvezne avtomatične izmenjave podatkov na področju obdavčenja (UL L št. 146 z dne 3. 6. 2016, str. 1, v nadaljnjem besedilu: Direktiva 2016/881/EU) in Direktivo Sveta 2016/2258/EU z dne 6. decembra 2016 o spremembi Direktive 2011/16/EU glede dostopa davčnih organov do informacij o preprečevanju pranja denarja (UL L št.342/1 z dne 16. 12. 2016, str. 1, v nadaljnjem besedilu: Direktiva 2016/2258/EU) z 39. členom in II. ter III.B poglavjem četrtega dela tega zakona;«.   1. člen   V četrtem odstavku 89. člena se beseda »drugega« nadomesti z besedo »prvega«.   1. člen   V 92. členu se 4. točka spremeni tako, da se glasi:  »4. na dan plačila davka, če se davek plača v gotovini ali z brezgotovinskim plačilom pri davčnem organu ali pri Upravi Republike Slovenije za javna plačila.«.   1. člen   V 255.a členu se doda nov drugi odstavek, ki se glasi:  »(2) Za namene izvajanja tega poglavja zakona se pojem država članica, kot je uporabljen v opredelitvi izrazov v oddelku VIII Priloge I Direktive 2014/107/EU, nanaša na vsako državo ali jurisdikcijo.«.  Dosedanji drugi odstavek postane novi tretji odstavek.   1. člen   Drugi odstavek 287. člena se spremeni tako, da se glasi:  »(2) Podatke, ki jih mora davčni zavezanec navesti v obvestilu iz prvega odstavka tega člena, določi minister, pristojen za finance.«.   1. člen   Zadnji stavek prvega odstavka 289. člena se spremeni tako, da se glasi:  »Minister, pristojen za finance, podrobneje določi vrsto in način dajanja teh podatkov.«.   1. člen   Naslov 4. podpoglavja I. poglavja petega dela zakona se spremeni tako, da se glasi: »Akontacija dohodnine od dohodka iz dejavnosti«.  Naslovi 1., 2., in 3. točke 4. podpoglavja I. poglavja petega dela, ki se glasijo »1. Akontacija dohodnine od dohodka iz dejavnosti, ki se všteva v letno davčno osnovo«, »2. Dohodnina od dohodka iz dejavnosti, ki se ne všteva v letno davčno osnovo« in »3. Uveljavljanje dejanskih stroškov – nastopajočih izvajalcev ali športnikov – v primeru davčnega odtegljaja od dohodka iz dejavnosti«, se črtajo.   1. člen   295. člen se spremeni tako, da se glasi:  »295. člen  (izračun)  (1) Akontacijo dohodnine od dohodka iz dejavnosti izračuna davčni zavezanec v davčnem obračunu. V primerih, določenih z zakonom, ki ureja dohodnino, v katerih davčni zavezanec plačuje od dohodkov iz dejavnosti tudi davčni odtegljaj, davčni odtegljaj izračuna plačnik davka v obračunu davčnih odtegljajev.  (2) Če davčni zavezanec v skladu z zakonom, ki ureja dohodnino, ugotavlja davčno osnovo od dohodka iz dejavnosti na podlagi dejanskih prihodkov in odhodkov, davčni obračun, ki ga predpiše minister, pristojen za finance, vsebuje tudi podatke o poslovanju, ki jih davčni zavezanec vodi v evidencah v skladu s tem zakonom, drugimi predpisi in računovodskimi standardi, in podatke iz poročil, ki jih davčni zavezanec sestavlja v skladu s posebnimi predpisi in računovodskimi standardi.«.   1. člen   V prvem odstavku 297. člena se drugi stavek nadomesti z besedilom, ki se glasi:  »Če je davčni zavezanec, ki v skladu z zakonom, ki ureja dohodnino, ugotavlja davčno osnovo od dohodka iz dejavnosti na podlagi dejanskih prihodkov in odhodkov, del podatkov, ki so predpisani s tem zakonom, predložil Agenciji Republike Slovenije za javnopravne evidence in storitve (v nadaljnjem besedilu: AJPES), lahko predloži davčnemu organu davčni obračun brez teh podatkov, mora pa v davčnem obračunu to izrecno navesti.«.   1. člen   V prvem odstavku 298. člena se črta besedilo »oziroma znesku dohodnine od dohodka iz dejavnosti po zadnjem obračunu dohodnine od dohodka iz dejavnosti, v katerem se davčna osnova ugotavlja z upoštevanjem normiranih odhodkov«.   1. člen   Drugi in tretji odstavek 303. člena se spremenita tako, da se glasita:  »(2) Podatke, ki jih ob priglasitvi davčnemu organu sporoči oseba iz prvega odstavka tega člena, predpiše minister, pristojen za finance. Del priglasitve je tudi izjava o izpolnjevanju pogojev, določenih z zakonom, ki ureja dohodnino.  (3) Oseba, ki preneha z opravljanjem dejavnosti, in novi zasebnik iz 1. točke četrtega odstavka 51. člena ZDoh-2 (v nadaljnjem besedilu: novi zasebnik) oziroma nova pravna oseba ali prevzemna pravna oseba opravita priglasitev hkrati na isti vlogi, ki jo podpišeta oba. Kadar oseba preneha z opravljanjem dejavnosti zaradi smrti, priglasitev opravi novi zasebnik oziroma pravna oseba, v katero so vložena sredstva.«.   1. člen   305., 306., 307., 307.a, 307.b, 307.c, 307.č, 307.d, 307.e, 307.f in 307.g člen se črtajo.   1. člen   Četrti odstavek 308. člena se spremeni tako, da se glasi:  »(4) Šteje se, da je davčni zavezanec priglasil ugotavljanje davčne osnove za davčno leto z upoštevanjem normiranih odhodkov, če do 31. marca tega leta oziroma do poteka roka za predložitev obračuna akontacije dohodnine od dohodka iz dejavnosti za predhodno leto, ne obvesti davčnega organa o prenehanju ugotavljanja davčne osnove z upoštevanjem normiranih odhodkov v obračunu akontacije dohodnine od dohodka iz dejavnosti za predhodno leto. Priglasitev prenehanja ugotavljanja davčne osnove z upoštevanjem normiranih odhodkov, predloženo po roku, določenem v prvem stavku tega odstavka, davčni organ s sklepom zavrže.«.   1. člen   311.a člen se spremeni tako, da se glasi:  »311.a člen  (uveljavljanje višjih normiranih stroškov in dejanskih stroškov)  Davčni zavezanec nerezident - nastopajoči izvajalec ali športnik, ki nima poslovne enote v Sloveniji, in lahko v skladu z drugim odstavkom 68. člena ZDoh-2 uveljavlja višje normirane stroške ali dejanske stroške, te uveljavi pri davčnem organu v 30 dneh od izplačila dohodka ali v 30 dneh od zadnjega izplačila dohodka, če se dohodek za posamezno aktivnost izplačuje v več delih. Davčni zavezanec mora k vlogi, v kateri uveljavlja višje normirane stroške ali dejanske stroške, priložiti dokazila, ki dokazujejo upravičenost do višjih normirani stroškov ali dejanskih stroškov.«.   1. člen   327. člen se spremeni tako, da se glasi:  »327. člen  (obvestilo davčnega zavezanca glede vštevanja obračunanih obresti v davčno osnovo)  (1) Kadar želi davčni zavezanec uveljavljati možnost v skladu z zakonom, ki ureja dohodnino, da se v davčno osnovo od obresti, doseženih v primeru vezanih denarnih sredstev in varčevanja pri bankah in hranilnicah, ustanovljenih v skladu s predpisi v Republiki Sloveniji, z ročnostjo, daljšo od enega leta, pri katerem zavezanec ne more razpolagati s privarčevanimi sredstvi pred potekom datuma vezave oziroma poteka varčevanja brez bistvenega zmanjšanja obresti, vštejejo obresti, obračunane za obdobje davčnega leta, je dolžan o tem obvestiti banko ali hranilnico v Republiki Sloveniji. Podatke v obvestilu iz prejšnjega stavka predpiše minister, pristojen za finance.  (2) Davčni zavezanec predloži obvestilo iz prvega odstavka tega člena ob sklenitvi pogodbe o varčevanju oziroma vezavi denarnih sredstev, vendar najpozneje do konca davčnega leta, v katerem je bila pogodba sklenjena. Če davčni zavezanec obvesti banko ali hranilnico, da želi uveljavljati možnost iz prvega odstavka tega člena že ob sklenitvi pogodbe, lahko banka ali hranilnica vključi predpisane podatke v besedilo pogodbe, kar se šteje za predložitev obvestila.  (3) Predloženo obvestilo zavezuje banko ali hranilnico in davčnega zavezanca, da v davčnem letu obračunane obresti davčnega zavezanca, ki predloži takšno obvestilo, obravnavata enako, kot da so bile izplačane. Obvestilo zavezuje banko ali hranilnico in davčnega zavezanca do poteka datuma vezave denarnih sredstev, poteka varčevanja ali do prekinitve pogodbe.«.   1. člen   Šesti odstavek 353.a člena se spremeni tako, da se glasi:  »Če zavezancu za prispevke za socialno varnost predizpolnjeni obračun prispevkov za socialno varnost ni bil vročen v roku iz četrtega odstavka tega člena ali če so podatki v predizpolnjenem obračunu prispevkov za socialno varnost nepravilni ali nepopolni, mora prek portala eDavki predložiti obračun prispevkov za socialno varnost v osmih dneh po poteku roka iz četrtega odstavka tega člena.«.   1. člen   V šestem odstavku 382.a člena se zadnji stavek spremeni tako, da se glasi: »Priglasitev prenehanja ugotavljanja davčne osnove z upoštevanjem normiranih odhodkov, predloženo po roku, določenem v prvem stavku tega odstavka, davčni organ s sklepom zavrže.«.   1. člen   V prvem odstavku 397. člena se 1. in 2. točka spremenita tako, da se glasita:  »1. ne predloži davčnega obračuna ali ne predloži davčnega obračuna na predpisan način oziroma v predpisanih rokih (tretji do peti odstavek 51. člena, 297., 297.a, 297.b člen in 356. do 369. člen);  2.     ne predloži obračuna davčnega odtegljaja ali ne predloži obračuna davčnega odtegljaja na predpisan način oziroma v predpisanih rokih (četrti, peti in deveti odstavek 57. člena, 284., 336. člen, drugi in tretji odstavek 352. člena, drugi odstavek 353. člena, 374. člen);«.  6. točka se spremeni tako, da se glasi:  »6. kot plačnik davka ne izračuna, odtegne ali ne plača davčnega odtegljaja za davčnega zavezanca v skladu z zakonom (59., 260. člen, prvi odstavek 283. člena, 285. člen, četrti odstavek 313. člena, prvi odstavek 317. člena, prvi odstavek 321. člena, prvi, tretji in četrti odstavek 325. člena, drugi in tretji odstavek 352. člena, 353., 374. člen, drugi odstavek 383.c člena in drugi odstavek 383.e člena);«.  V 45. točki se besedilo »krovno matično podjetje« nadomesti z besedo«poročevalec«.  PREHODNI IN KONČNA DOLOČBA   1. člen   (prehodna določba v zvezi z 298., 305., 306., 307., 307.a, 307.b, 307.c, 307.č, 307.d, 307.e, 307.f in 307.g in 308. členom)  Ne glede na 13. člen tega zakona se za davčno leto 2017 uporabljajo 298., 305., 306., 307., 307.a, 307.b, 307.c, 307.č, 307.d, 307.e, 307.f in 307.g in 308. in 382.a člen Zakona o davčnem postopku (Uradni list RS, številka 13/11 – uradno prečiščeno besedilo, [32/12](http://www.uradni-list.si/1/objava.jsp?sop=2012-01-1402), [94/12](http://www.uradni-list.si/1/objava.jsp?sop=2012-01-3643), [101/13](http://www.uradni-list.si/1/objava.jsp?sop=2013-01-3676) – ZDavNepr, [111/13](http://www.uradni-list.si/1/objava.jsp?sop=2013-01-4127), 22/14 – odl. US, [25/14](http://www.uradni-list.si/1/objava.jsp?sop=2014-01-0961) – ZFU, [40/14](http://www.uradni-list.si/1/objava.jsp?sop=2014-01-1619) – ZIN-B, [90/14](http://www.uradni-list.si/1/objava.jsp?sop=2014-01-3647), [91/15](http://www.uradni-list.si/1/objava.jsp?sop=2015-01-3571) in 63/16).   1. člen   (prenehanje veljavnosti)  (1) Z dnem uveljavitve tega zakona prenehajo veljati:  - Pravilnik o obrazcu zahtevka za zmanjšanje davčne osnove od dohodka iz zaposlitve (iz drugega pogodbenega razmerja) zaradi uveljavljanja dejanskih stroškov  (Uradni list RS, št. 138/06),  - Pravilnik o obrazcu za priglasitev davčne obravnave ob prenehanju opravljanja dejavnosti in nadaljevanju po drugi osebi (uradni list RS, št. 103/10),  - Pravilnik o obrazcu zahtevka za uveljavljanje dejanskih stroškov nerezidenta – nastopajočega izvajalca ali športnika (Uradni list RS, št. 9/11),  - Pravilnik o obvestilu za uveljavljanje olajšave za vzdrževane družinske člane pri izračunu akontacije dohodnine (Uradni list RS, št. 138/06) in  - Pravilnik o obrazcu obvestila o uveljavljanju davčne osnove po 84. členu ZDoh-2 od obresti od dolgoročno vezanih denarnih sredstev in dolgoročnega varčevanja pri bankah in hranilnicah (Uradni list RS, št. 138/06).  (2) Minister, pristojen za finance, izda predpise na podlagi tega zakona v enem letu po uveljavitvi tega zakona. Do izdaje teh predpisov se uporabljajo predpisi iz prejšnjega odstavka.   1. člen   (začetek veljavnosti)  Ta zakon začne veljati petnajsti dan po objavi v Uradnem listu Republike Slovenije. | |

III. OBRAZLOŽITEV

K 1. členu

S spremembo 1. člena zakona se določa sklic na Direktivo Sveta 2016/2258/EU glede dostopa davčnih organov do informacij o preprečevanju pranja denarja (tim. DAC5). Glede na to, da je vsebino direktive, torej možnost dostopa davčnih organov do informacij o preprečevanju pranja denarja, že urejal, preden je bila ta direktiva sprejeta, direktive v ZDavP-2 ni bilo treba prenašati, je pa treba določiti sklic nanjo v drugem odstavku 1. člena ZDavP-2.

K 2. členu

Redakcijski popravek sklica, s katerim se določa da se v četrtem odstavku 89. člena se beseda »drugega« nadomesti z besedo »prvega«.

K 3. členu

Zaradi uvedbe možnosti brezgotovinskega plačila davka pri Upravi Republike Slovenije za javna plačila (UJP) se s predlogom spremembe tega člena določa, na kateri dan se v primeru kartičnega plačila davka pri UJP šteje, da je davek plačan. Šteje se, da je davek plačan na dan plačila davka.

K 4. členu

Dopolnitev 255.a člena je potrebna zaradi jasnosti, saj ne glede na to, da se 255.a člen ZDavP-2 pri opredelitvi pojmov sklicuje na oddelek VIII Priloge I Direktive 2014/107/EU, je razumeti, da mora poročevalska finančna institucija račun obravnavati kot račun, o katerem se poroča, za vsako državo in jurisdikcijo, v katero se mora poročati. Enako velja za ostale opredelitve pojmov, kot so osebe, o katerih se poroča, in neporočevalske finančne institucije. Tako primeroma izraz „centralna banka“ pomeni institucijo, ki je po pravu ali odobritvi države glavni organ, ki ni vlada jurisdikcije sama in izdaja instrumente z namenom, da krožijo kot valuta. Takšna institucija lahko vključuje javni organ, ki je ločen od vlade jurisdikcije, ne glede na to, ali je v celotni ali delni lasti jurisdikcije.

K 5. členu

S predlogom spremembe drugega odstavka 287. člena se določa, da vsebino vloge določi minister. S tem se ukinja predpisana oblika obrazca.

K 6. členu

S predlogom spremembe prvega odstavka 289. člena se določa, da vsebino vloge določi minister. S tem se ukinja predpisana oblika obrazca.

K 7. členu

S spremembo ZDoh-2 se dohodki iz dejavnosti, ugotovljeni z upoštevanjem normiranih odhodkov, vključijo v sistem letnega obračuna dohodnine (sintetična obdavčitev) in se s tem priznava olajšave vezane na osebne okoliščine (splošna olajšava, olajšava za vzdrževane družinske člane).

Zaradi teh sprememb ZDoh-2 se spreminja tudi naslov 4. podpoglavja I. poglavja petega dela ZDavP-2, naslovi 1., 2. in 3. točke 4. podpoglavja pa se črtajo.

K 8. členu

Zaradi sprememb ZDoh-2, ki se nanašajo na ugotavljanje davčne osnove od dohodkov iz dejavnosti na podlagi dejanskih prihodkov in normiranih odhodkov se spreminja tudi 295. člen ZDavP-2, ki ureja izračun akontacije dohodnine od dohodka iz dejavnosti.

K 9. členu

Zaradi predloga novele ZDoh-2, ki se nanašajo na ugotavljanje davčne osnove od dohodkov iz dejavnosti na podlagi dejanskih prihodkov in normiranih odhodkov se spreminja tudi 297. člen ZDavP-2.

K 10. členu

Zaradi predloga novele ZDoh-2, ki se nanašajo na ugotavljanje davčne osnove od dohodkov iz dejavnosti na podlagi dejanskih prihodkov in normiranih odhodkov se spreminja tudi 298. člen ZDavP-2.

K 11. členu

S predlogom spremembe 303. člena se določa, da vsebino vloge določi minister. S tem se ukinja predpisana oblika obrazca.

K 12. členu

Zaradi predloga novele ZDoh-2 se 305., 306., 307., 307.a, 307.b, 307.c, 307.č, 307.d, 307.e, 307.f in 307.g člen ZDavP-2 črtajo.

K 13. členu

Zaradi predloga novele ZDoh-2 je potrebno spremeniti 303. člen ZDavP-2.

Poleg tega se dosedanje besedilo tega člena, ki je nepravilno določalo, da obvestilo o prenehanju ugotavljanja osnove z upoštevanjem normiranih odhodkov, predloženo po roku, davčni organ s sklepom zavrže, popravi tako, da se glasi, da davčni organ priglasitev prenehanja ugotavljanja osnove z upoštevanjem normiranih odhodkov, predloženo po roku, s sklepom zavrže, kar je s postopkovnega vidika pravilneje.

K 14. členu

Sprememba 311.a člena ZDavP-2 je potrebna zaradi predloga novele ZDoh-2, in sicer spremembe davčne osnove za davčni odtegljaj od izplačil nastopajočim izvajalcem in športnikom v okviru opravljanja dejavnosti nastopajočega izvajalca in športnika, v skladu s katero se bo pri določanju davčne osnove za odtegljaj priznalo normirane odhodke v višini 30%. Višje normirane odhodke bodo lahko nerezidenti zahtevali, če bodo dokazali izpolnjevanje pogojev, ki sicer veljajo za vstop in obstoj v sistemu normiranih odhodkov.

K 15. členu

S predlogom spremembe 327. člena se določa, da vsebino vloge določi minister. S tem se ukinja predpisana oblika obrazca.

K 16. členu

Sprememba šestega odstavka 353.a člena je potrebna, ker je v tem odstavku sklic na isti rok za predložitev obračuna, kot je določen že v petem odstavku tega člena, v obeh je namreč sklic na rok iz prvega odstavka 353. člena ZDavP-2 (najpozneje do 15. dne v mesecu). S predlogom spremembe tega člena se določa, da v primeru, če zavezancu za prispevke za socialno varnost predizpolnjeni obračun prispevkov za socialno varnost ni bil vročen v roku iz četrtega odstavka (do 10. v mesecu za pretekli mesec) ali če so podatki v predizpolnjenem obračunu prispevkov za socialno varnost nepravilni ali nepopolni, mora prek portala eDavki predložiti obračun prispevkov za socialno varnost v osmih dneh po poteku roka iz četrtega odstavka tega člena.

K 17. členu

Dosedanje besedilo tega člena je nepravilno določalo, da obvestilo o prenehanju ugotavljanja osnove z upoštevanjem normiranih odhodkov, predloženo po roku, davčni organ s sklepom zavrže. S predlogom spremembe se določa, da davčni organ priglasitev prenehanja ugotavljanja osnove z upoštevanjem normiranih odhodkov, predloženo po roku, davčni organ s sklepom zavrže, kar je s postopkovnega vidika pravilneje.

K 18. členu

Zaradi črtanja 305., 306., 307., 307.a, 307.b, 307.c, 307.č, 307.d, 307.e, 307.f in 307.g člena se spremenijo tudi 1., 2. in 6. točka prvega odstavka 397. člena, ki določajo prekrške.

S spremembo 45. točke se kot storilec prekrška določa vsak poročevalec, ne zgolj krovno matično podjetje.

K 19. členu

Določa se prehodno obdobje v zvezi s spremembami v sistemu ugotavljanja davčne osnove z upoštevanjem normiranih odhodkov v skladu z ZDoh-2.

K 20. členu

S tem členom predloga zakona se črta pet pravilnikov, ki določajo obliko in vsebino različnih obrazcev s področja dohodnine. Vsebina obrazcev bo še vedno določena, vendar pa obrazci več ne bodo predpisani, kar omogoča lažje spreminjanje obrazcev, zlasti njegove oblike, ki ne vpliva na vsebino, za boljšo preglednost in razumljivost vloge pa je le-ta pomembna. Določa se tudi prehodno obdobje, v katerem mora minister, pristojen za finance, sprejeti podzakonske akte, v katerih določi vsebino obrazcev, ki se s črtanjem pravilnikov ukinjajo. Do takrat se uporabljajo razveljavljeni predpisi.

K 21. členu

Določa se običajni vacatio legis, in sicer ta zakon začne veljati petnajsti dan po objavi v Uradnem listu Republike Slovenije.

IV. BESEDILO ČLENOV, KI SE SPREMINJAJO

1. člen

(vsebina zakona)

(1) Ta zakon ureja:

-       obračunavanje, odmero, plačevanje, vračilo, nadzor in izvršbo davkov (v nadaljnjem besedilu: pobiranje davkov),

-       pravice in obveznosti zavezancev ali zavezank za davek (v nadaljnjem besedilu: zavezanci za davek), državnih in drugih organov, ki so v skladu z zakonom pristojni za pobiranje davkov, ter drugih oseb v postopku pobiranja davkov,

-       varovanje podatkov, pridobljenih v postopku pobiranja davkov, ter

-       medsebojno pomoč pri pobiranju davkov in izmenjavi podatkov z drugimi državami članicami Evropske unije (v nadaljnjem besedilu: države članice EU), s tretjimi državami in ozemlji.

(2) S tem zakonom se v pravni red Republike Slovenije prevzema vsebina naslednjih predpisov Evropske unije:

-       Direktiva Sveta 2010/24/EU z dne 16. marca 2010 o vzajemni pomoči pri izterjavi terjatev v zvezi z davki, carinami in drugimi ukrepi, UL L 84, 31. 3. 2010 – s I. poglavjem četrtega dela tega zakona;

-       Direktiva Sveta 2011/16/EU z dne 15. februarja 2011 o upravnem sodelovanju na področju obdavčevanja in razveljavitvi Direktive 77/799/EGS (UL L št. 64 z dne 11. 3. 2011, str. 1), spremenjena z Direktivo sveta 2014/107/EU z dne 9. decembra 2014 o spremembi Direktive Sveta 2011/16/EU glede obvezne avtomatične izmenjave podatkov na področju obdavčenja (UL L št. 359 z dne 16. 12. 2014, str. 1, v nadaljnjem besedilu: Direktiva 2014/107/EU) in Direktivo Sveta 2016/881/EU z dne 25. maja 2016 o spremembi Direktive 2011/16/EU glede obvezne avtomatične izmenjave podatkov na področju obdavčenja (UL L št. 146 z dne 3. 6. 2016, str. 1, v nadaljnjem besedilu: Direktiva 2016/881/EU) z II. in III.B poglavjem četrtega dela tega zakona;

-       Direktiva Sveta 2015/2060/EU z dne 10. novembra 2015 o razveljavitvi Direktive Sveta 2003/48/ES o obdavčevanju dohodka od prihrankov v obliki plačil obresti (UL L št. 301 z dne 18. 11. 2015, str. 1) – z II. poglavjem četrtega dela in 10. podpoglavjem I. poglavja petega dela tega zakona;

-       Direktiva Sveta 2003/49 z dne 3. junija 2003 o skupnem sistemu obdavčevanja plačil obresti ter licenčnin med povezanimi družbami iz različnih držav članic, UL L 157 z dne 26. junija 2003, zadnjič spremenjena z Direktivo Sveta 2004/76/ES z dne 29. aprila 2004 o spremembi Direktive 2003/49/ES glede možnosti določenih držav članic, da uporabijo prehodna obdobja za uvedbo skupnega sistema obdavčevanja plačil obresti ter licenčnin med povezanimi družbami iz različnih držav članic, UL L 157, 30. 4. 2004 – s členi 379, 380 in 381 tega zakona.

89. člen

(obnova davčnega postopka)

(1) Če davčni organ izve za nova dejstva ali najde ali pridobi možnost uporabiti nove dokaze, ki bi mogli sami zase ali v zvezi z že izvedenimi in uporabljenimi dokazi pripeljati do drugačne odločbe, če bi bila ta dejstva oziroma dokazi navedeni ali uporabljeni v prejšnjem postopku, lahko začne obnovo postopka iz tega razloga po uradni dolžnosti v šestih mesecih od dneva, ko je mogel navesti nova dejstva oziroma uporabiti nove dokaze. Po preteku petih let od vročitve odločbe zavezancu za davek se obnova po uradni dolžnosti ne more začeti.

(2) Če davčni organ ugotovi, da je bil zaradi napak v odločbi, izdani samodejno z uporabo informacijskega sistema, davek nepravilno odmerjen, začne obnovo postopka po uradni dolžnosti v šestih mesecih od dokončnosti odločbe. Po preteku šestih mesecev od dokončnosti odločbe se obnova iz tega razloga ne more več začeti.

(3) Ponovna uporaba pravnega sredstva iz prejšnjega odstavka ni več mogoča.

(4) V rokih iz drugega odstavka tega člena lahko predlaga obnovo postopka tudi zavezanec za davek.

(5) Če se pri davčnem nadzoru ugotovijo dejstva in dokazi, ki so pomembni za obdavčenje na podlagi obnove postopka oziroma v drugih postopkih, se ta dejstva posredujejo davčnemu organu. Šteje se, da je davčni organ izvedel za nova dejstva na dan sestave zapisnika.

(6) Zoper sklep o obnovi postopka pritožba ni dovoljena. Sklep se lahko izpodbija v pritožbi zoper odločbo.

91. člen

(način plačila davka)

(1) Davek se plača pri ponudniku plačilnih storitev ali pri davčnem organu, če tehnične možnosti tako dopuščajo.

(2) Podrobnejši način plačila davka določi minister, pristojen za finance.

92. člen

(dan plačila davka)

Šteje se, da je davek plačan:

1.     na dan, ko izvajalec plačilnega prometa izvrši nalog za plačilo davkov,

2.     na dan sprejetja odločitve pristojnega organa o konverziji davka v kapitalsko naložbo, razen če je odločitev pozneje preklicana,

3.     na dan, ko so se stekli pogoji za pobot, oziroma

4.     na dan plačila davka, če se davek plača v gotovini ali z brezgotovinskim plačilom pri davčnem organu.

255.a člen

(opredelitev pojmov)

(1) Pojmi, uporabljeni v tem poglavju, imajo enak pomen, kot ga določa oddelek VIII Priloge I Direktive 2014/107/EU.

(2) Po tem poglavju se za finančno institucijo rezidentko Slovenije šteje finančna institucija, kot je opredeljena v 266.b členu tega zakona.

287. člen

(uveljavljanje olajšave za vzdrževane družinske člane)

(1) Davčni zavezanec, ki v skladu z zakonom, ki ureja dohodnino, uveljavlja olajšavo za vzdrževane družinske člane, mora pri izračunu akontacije dohodnine od dohodka iz delovnega razmerja in od pokojnine, ki se izplačuje za mesečno obdobje, o tem pisno obvestiti glavnega delodajalca in izplačevalca pokojnine. Na obvestilu mora navesti osebne in druge podatke, ki omogočajo njegovo identifikacijo in identifikacijo vzdrževanih družinskih članov.

(2) Obliko in podatke, ki jih mora davčni zavezanec navesti v obvestilu, predpiše minister, pristojen za finance.

(3) Olajšava za vzdrževane družinske člane se lahko upošteva pri izračunu akontacije dohodnine od dohodkov iz prvega odstavka tega člena, ki so izplačani po dnevu, ko je bilo v skladu s prvim odstavkom tega člena obvestilo predloženo glavnemu delodajalcu oziroma izplačevalcu pokojnine.

(4) Glavni delodajalec oziroma izplačevalec pokojnine pri izračunu akontacije dohodnine upošteva olajšavo za vzdrževane družinske člane na podlagi obvestila iz prvega odstavka tega člena, dokler davčni zavezanec ne predloži novega obvestila, s katerim sporoči spremembe.

289. člen

(uveljavljanje dejanskih stroškov)

(1) V primeru iz prvega odstavka 285. člena tega zakona lahko davčni zavezanec rezident uveljavlja dejanske stroške v skladu z zakonom, ki ureja dohodnino, že pri sestavi informativnega izračuna dohodnine v skladu s tretjim odstavkom 267. člena tega zakona tako, da davčnemu organu najpozneje do 5. februarja tekočega leta za preteklo leto pošlje pisni zahtevek s podatki, ki jih davčni organ potrebuje za pravilno upoštevanje dejanskih stroškov. Minister, pristojen za finance, podrobneje predpiše vrsto, obliko in način dajanja teh podatkov.

(2) Davčni zavezanec iz prejšnjega odstavka lahko uveljavlja dejanske stroške v skladu z zakonom, ki ureja dohodnino, najpozneje v ugovoru zoper informativni izračun dohodnine.

(3) V primeru iz prvega odstavka 285. člena tega zakona lahko davčni zavezanec nerezident uveljavlja pri davčnem organu dejanske stroške v skladu z zakonom, ki ureja dohodnino, v 15 dneh od izplačila dohodka. Nerezident uveljavlja dejanske stroške s pisnim zahtevkom, katerega obliko predpiše minister, pristojen za finance.

(4) V primeru iz drugega odstavka 285. člena tega zakona lahko davčni zavezanec uveljavlja dejanske stroške v skladu z zakonom, ki ureja dohodnino, v napovedi iz 288. člena tega zakona.

295. člen

(izračun)

(1) Davčni zavezanec, ki v skladu z zakonom, ki ureja dohodnino, ugotavlja davčno osnovo od dohodka iz dejavnosti, na podlagi dejanskih prihodkov in odhodkov, sam izračunava akontacijo dohodnine od dohodka iz dejavnosti, v davčnem obračunu. V primerih, določenih z zakonom, ki ureja dohodnino, v katerih davčni zavezanec plačuje od dohodkov iz dejavnosti, tudi davčni odtegljaj, davčni odtegljaj izračuna plačnik davka v obračunu davčnih odtegljajev.

(2) Davčni obračun, ki ga predpiše minister, pristojen za finance, vsebuje tudi podatke o poslovanju, ki jih davčni zavezanec vodi v evidencah v skladu s tem zakonom, drugimi predpisi in računovodskimi standardi, in podatke iz poročil, ki jih davčni zavezanec sestavlja v skladu s posebnimi predpisi in računovodskimi standardi.

297. člen

(predlaganje davčnega obračuna)

(1) Davčni zavezanec predloži davčni obračun davčnemu organu. Če je davčni zavezanec del podatkov, ki so predpisani s tem zakonom, predložil Agenciji Republike Slovenije za javnopravne evidence in storitve (v nadaljnjem besedilu: AJPES), lahko predloži davčnemu organu davčni obračun brez teh podatkov, mora pa v davčnem obračunu to izrecno navesti. Podrobnejši način predložitve davčnega obračuna v primerih iz prejšnjega stavka in način ter roke za izmenjavo podatkov med AJPES in davčnim organom predpiše minister, pristojen za finance.

(2) Davčni zavezanec mora predložiti davčni obračun davčnemu organu najpozneje do 31. marca tekočega leta za preteklo leto, če ni s tem zakonom drugače določeno.

(3) Davčni zavezanec, ki preneha z opravljanjem dejavnosti med davčnim letom, mora predložiti davčni obračun davčnemu organu v 60 dneh po zaključku obdobja iz tretjega odstavka 296. člena tega zakona, za katero se obračunava akontacija dohodnine od dohodka iz dejavnosti. Ne glede na prejšnji odstavek davčni zavezanec, ki preneha z opravljanjem dejavnosti zaradi stečaja v prvem mesecu davčnega leta, predloži davčni obračun za preteklo leto in tekoče leto hkrati, najpozneje v 60 dneh po prenehanju opravljanja dejavnosti zaradi stečaja.

(4) V primeru postopka prisilne poravnave sestavi davčni zavezanec davčni obračun v skladu s postopkom, določenim za davčni obračun davka od dohodkov pravnih oseb pri postopku prisilne poravnave.

(5) V primeru iz četrtega odstavka 296. člena tega zakona se mora predložiti davčni obračun davčnemu organu za obdobje, ki se konča z dnem smrti davčnega zavezanca, v 60 dneh po smrti davčnega zavezanca, in za obdobje, ki se konča z dnem prenehanja opravljanja dejavnosti, v 60 dneh po dnevu prenehanja opravljanja dejavnosti. Če po dnevu smrti davčnega zavezanca do zadnjega dneva davčnega obdobja po prvem odstavku 296. člena tega zakona še ni prišlo do prenehanja opravljanja dejavnosti z izbrisom iz ustreznega matičnega registra oziroma evidence, se v skladu z določili tega zakona in zakona, ki ureja obdavčenje, predloži davčni obračun akontacije dohodnine od dohodka iz dejavnosti tudi za to obdobje in za vsako morebitno naslednje obdobje iz prvega odstavka 296. člena tega zakona, ki sledi do dneva prenehanja opravljanja dejavnosti, in sicer v roku določenem z drugim odstavkom tega člena.

298. člen

(plačevanje predhodne akontacije dohodnine od dohodka, doseženega z opravljanjem dejavnosti)

(1) Predhodna akontacija dohodnine od dohodka iz dejavnosti (v nadaljnjem besedilu: predhodna akontacija) se za davčno leto plača v znesku, ki je enak znesku akontacije dohodnine od dohodka iz dejavnosti po zadnjem obračunu akontacije dohodnine od tega dohodka oziroma znesku dohodnine od dohodka iz dejavnosti po zadnjem obračunu dohodnine od dohodka iz dejavnosti, v katerem se davčna osnova ugotavlja z upoštevanjem normiranih odhodkov.

(2) Davčni zavezanec, ki začne opravljati dejavnost, sam izračuna predhodno akontacijo v znesku glede na višino predvidene davčne osnove davčnega leta, za katero se plačuje predhodna akontacija. Obrazložen izračun predvidene davčne osnove, višino predhodne akontacije in obrokov predhodne akontacije predloži davčnemu organu hkrati ob predložitvi prijave za vpis v davčni register v osmih dneh od vpisa v primarni register oziroma od vpisa v uradno evidenco organa. Izračun pripravi na obrazcu davčnega obračuna akontacije dohodnine od dohodka iz dejavnosti z izpolnitvijo samo tistih postavk, ki so potrebne za ustrezen prikaz višine davčne osnove, predhodne akontacije in obrokov predhodne akontacije.

(3) Predhodna akontacija se plača v mesečnih ali trimesečnih obrokih. Predhodna akontacija se plača v mesečnih obrokih, če znesek predhodne akontacije presega 400 eurov, oziroma trimesečnih obrokih, če znesek predhodne akontacije ne presega 400 eurov.

(4) Obroki predhodne akontacije dospejo v plačilo na zadnji dan obdobja, na katerega se nanašajo, in morajo biti plačani v desetih dneh po dospelosti.

(5) Predhodna akontacija se v novem davčnem letu do novega davčnega obračuna plačuje v rokih in v višini obrokov, kot se je plačevala za preteklo davčno leto. Če je višina predhodne akontacije na podlagi novega davčnega obračuna višja, mora zavezanec razliko za že dospele obroke predhodne akontacije tekočega leta plačati pri prvem naslednjem obroku predhodne akontacije. Če je višina predhodne akontacije na podlagi novega davčnega obračuna manjša, se preplačila zapadlih in plačanih obrokov predhodne akontacije vrnejo.

303. člen

(prenehanje opravljanja dejavnosti in nadaljevanje dejavnosti po drugi osebi)

(1) Oseba, ki želi v skladu z zakonom, ki ureja dohodnino, pri ugotavljanju davčne osnove uveljavljati davčno obravnavo, ki se lahko upošteva pri prenehanju opravljanja dejavnosti, če dejavnost nadaljuje druga oseba, ali pri statusnem preoblikovanju podjetnika, in so izpolnjeni pogoji, določeni z zakonom, ki ureja dohodnino, mora takšno davčno obravnavo priglasiti davčnemu organu.

(2) Priglasitev se opravi na obrazcu, ki ga predpiše minister, pristojen za finance. Sestavni del obrazca je tudi izjava o izpolnjevanju pogojev, določenih z zakonom, ki ureja dohodnino.

(3) Oseba, ki preneha z opravljanjem dejavnosti, in novi zasebnik oziroma nova pravna oseba ali prevzemna pravna oseba opravita priglasitev na enotnem obrazcu, ki ga sopodpišeta. Kadar oseba preneha z opravljanjem dejavnosti zaradi smrti, priglasitev opravi novi zasebnik oziroma pravna oseba, v katero so vložena sredstva.

(4) Priglasitev se mora opraviti najpozneje do roka za predložitev davčnega obračuna davčnega zavezanca, ki je prenehal z opravljanjem dejavnosti. Priglasitev se opravi pri davčnem organu, kjer je davčni zavezanec, ki preneha z opravljanjem dejavnosti, vpisan v davčni register.

(5) Davčni organ na podlagi priglasitve osebo, ki priglasi davčno obravnavo v skladu s tem členom zakona, v davčnih evidencah označi kot davčnega zavezanca, ki je priglasil posebno obravnavo, in mu o tem izda potrdilo.

(6) Osebe, ki so priglasile davčno obravnavo v skladu s tem členom, morajo v davčnem obračunu posebej izkazati učinke na davčno osnovo, ki so posledica upoštevanja priglašene davčne obravnave.

305. člen

(izračun)

(1) Davčni zavezanec, ki v skladu z zakonom, ki ureja dohodnino, ugotavlja davčno osnovo od dohodka iz dejavnosti z upoštevanjem normiranih odhodkov, sam izračuna dohodnino od dohodka iz dejavnosti v davčnem obračunu. V primerih, določenih z zakonom, ki ureja dohodnino, v katerih davčni zavezanec plačuje od dohodkov iz dejavnosti tudi davčni odtegljaj, davčni odtegljaj izračuna plačnik davka v obračunu davčnih odtegljajev.

(2) Davčni obračun, ki ga predpiše minister, pristojen za finance, vsebuje tudi podatke o poslovanju, ki jih davčni zavezanec vodi v evidencah v skladu s tem zakonom, drugimi predpisi in računovodskimi standardi.

306. člen

(obdobje izračuna)

Za obdobje izračuna se smiselno uporabljajo določbe 296. člena tega zakona.

307. člen

(predlaganje davčnega obračuna)

Za predlaganje davčnega obračuna se smiselno uporabljajo določbe 297., 297.a in 297.b člena tega zakona, pri čemer se zadnja dva stavka prvega odstavka 297. člena tega zakona ne uporabljata.

307.a člen

(plačevanje akontacije dohodnine od dohodka iz dejavnosti in sprememba akontacije med davčnim letom)

(1) Za plačevanje akontacije dohodnine od dohodka iz dejavnosti ter za spremembo akontacije med davčnim letom se smiselno uporabljajo določbe 298. in 299. člena tega zakona.

(2) Ne glede na prejšnji odstavek v primerih, določenih z zakonom, ki ureja dohodnino, v katerih davčni zavezanec plačuje od dohodkov iz dejavnosti tudi davčni odtegljaj, davčni odtegljaj izračuna plačnik davka v obračunu davčnega odtegljaja.

307.b člen

(upoštevanje akontacije dohodnine in davčnega odtegljaja)

Od dohodnine, obračunane za posamezno davčno leto, se odštejeta akontacija dohodnine in davčni odtegljaj. Odštejeta se obračunana akontacija dohodnine in odtegnjen davčni odtegljaj.

307.c člen

(plačilo poračuna dohodnine od dohodka, doseženega z opravljanjem dejavnosti)

Davčni zavezanec mora razliko med dohodnino od dohodka iz dejavnosti, izračunano v davčnem obračunu, ter akontacijo dohodnine in davčnim odtegljajem plačati v 30 dneh od dneva predložitve davčnega obračuna.

307.č člen

(uveljavljanje odbitka davka, plačanega v tujini, ali uveljavljanje oprostitve)

(1) Davčni zavezanec, ki je rezident, lahko uveljavlja odbitek za ustrezni znesek plačanega davka v tujini od dohodka iz dejavnosti, ki je obdavčen v Republiki Sloveniji, ali oprostitev v davčnem obračunu iz 305. člena tega zakona. Kadar davčni zavezanec v davčnem obračunu uveljavlja odbitek davka, plačanega v tujini, ali oprostitev, vsebuje davčni obračun tudi ustrezna dokazila glede davčne obveznosti izven Republike Slovenije, zlasti o znesku davka, plačanega v tujini, osnovi za plačilo davka ter o tem, da je znesek davka, plačan v tujini, dokončen in dejansko plačan.

(2) Kot ustrezna dokazila iz prejšnjega odstavka se štejejo listine, izdane s strani davčnega organa tuje države, ali drugi dokumenti, ki nedvoumno dokazujejo davčno obveznost ali plačilo davka izven Republike Slovenije.

(3) Ne glede na prvi odstavek tega člena lahko davčni zavezanec zahteva vračilo davka s posebnim zahtevkom, če v davčnem obračunu ni uveljavljal odbitka davka, plačanega v tujini, ali oprostitev za dohodke, vključene v davčno osnovo. Sestavni del zahtevka so ustrezna dokazila glede davčne obveznosti v tujini, zlasti o znesku plačanega davka, osnovi za plačilo davka ter o tem, da je znesek davka, plačan v tujini, dokončen in dejansko plačan.

307.d člen

(smrt davčnega zavezanca)

Če davčni zavezanec umre, se določbe, ki se nanašajo na dohodnino po 2. točki tega podpoglavja tega zakona, smiselno uporabljajo tudi za pooblaščence za zastopanje, pravne naslednike davčnih zavezancev oziroma skrbnike njihovega premoženja.

307.e člen

(skrbnik davčnega zavezanca oziroma njegovega premoženja)

Če je davčnemu zavezancu v primeru, ko davčni zavezanec ni znan ali je opravilno nesposoben ali po odločbi o denacionalizaciji določen skrbnik oziroma skrbnik njegovega premoženja, se določbe, ki se nanašajo na dohodnino po 2. točki tega podpoglavja tega zakona, smiselno uporabljajo tudi za skrbnika oziroma upravljavca premoženja.

307.f člen

(davčni odtegljaj)

Davčni odtegljaj je akontacija dohodnine, ki jo mora v skladu s drugim odstavkom 307.a člena tega zakona izračunati, odtegniti in plačati plačnik davka za davčnega zavezanca od dohodka iz dejavnosti, ki se ne všteva v letno davčno osnovo in od katerega se v skladu z zakonom, ki ureja dohodnino, in tem zakonom plačuje akontacija dohodnine z davčnim odtegljajem.

307.g člen

(rok predložitve obračuna davčnega odtegljaja in določenih podatkov)

Glede roka predložitve obračuna davčnega odtegljaja in določenih podatkov davčnemu organu se uporablja 284. člen tega zakona.

308. člen

(priglasitev ugotavljanja davčne osnove z upoštevanjem normiranih odhodkov in obvestilo o prenehanju ugotavljanja davčne osnove z upoštevanjem normiranih odhodkov)

(1) Davčni zavezanec, ki izpolnjuje pogoje, določene z zakonom, ki ureja dohodnino, in ki se odloči za ugotavljanje davčne osnove z upoštevanjem normiranih odhodkov, priglasi ugotavljanje davčne osnove z upoštevanjem normiranih odhodkov davčnemu organu. Davčni zavezanec opravi priglasitev najpozneje do 31. marca leta, za katero se odloči za ugotavljanje davčne osnove z upoštevanjem normiranih odhodkov, oziroma do poteka roka za predložitev obračuna akontacije dohodnine od dohodka iz dejavnosti iz drugega odstavka 297. člena tega zakona za predhodno leto v obračunu akontacije dohodnine od dohodka iz dejavnosti iz 295. člena tega zakona za predhodno leto. Sestavni del priglasitve je izjava davčnega zavezanca, da za davčno leto uveljavlja ugotavljanje davčne osnove z upoštevanjem normiranih odhodkov, in izjava o izpolnjevanju pogojev, določenih z zakonom, ki ureja dohodnino.

(2) Davčni zavezanec, ki na novo začne opravljati dejavnost, opravi priglasitev iz prvega stavka prejšnjega odstavka za prvo davčno leto opravljanja dejavnosti hkrati ob predložitvi prijave za vpis v davčni register v osmih dneh od vpisa v primarni register oziroma od vpisa v uradno evidenco organa. Sestavni del priglasitve je izjava davčnega zavezanca, da za davčno leto, v katerem je začel na novo opravljati dejavnost, uveljavlja ugotavljanje davčne osnove z upoštevanjem normiranih odhodkov, ter izjava o izpolnjevanju pogojev, določenih z zakonom, ki ureja dohodnino.

(3) Priglasitev, opravljeno po roku, določenem v prvem in drugem odstavku tega člena, davčni organ s sklepom zavrže. Pritožba zoper sklep ne zadrži izvršitve.

(4) Šteje se, da je davčni zavezanec priglasil ugotavljanje davčne osnove za davčno leto z upoštevanjem normiranih odhodkov in se odločil za ugotavljanje davčne osnove z upoštevanjem normiranih odhodkov, če do 31. marca tega leta oziroma do poteka roka za predložitev obračuna dohodnine od dohodka iz dejavnosti iz 307. člena tega zakona za predhodno leto, ne obvesti davčnega organa o prenehanju ugotavljanja davčne osnove z upoštevanjem normiranih odhodkov v obračunu dohodnine od dohodka iz dejavnosti iz 305. člena tega zakona za predhodno leto. Obvestilo o prenehanju ugotavljanja davčne osnove z upoštevanjem normiranih odhodkov, predloženo po roku, določenem v prvem stavku tega odstavka, davčni organ s sklepom zavrže.

(5) Davčni zavezanec mora za davčno leto ugotavljati davčno osnovo na podlagi dejanskih prihodkov in odhodkov ter voditi ustrezne poslovne knjige, evidence in poslovno poročilo, ki jih je dolžan voditi za ugotavljanje davčne osnove na podlagi dejanskih prihodkov in odhodkov, če ugotovi, da ne izpolnjuje pogojev, določenih z zakonom, ki ureja dohodnino, za ugotavljanje davčne osnove z upoštevanjem normiranih odhodkov.

311.a člen

(uveljavljanje dejanskih stroškov)

Davčni zavezanec nerezident, ki nima poslovne enote v Sloveniji – nastopajoči izvajalec ali športnik – in lahko v skladu z drugim odstavkom 68. člena ZDoh‑2 uveljavlja dejanske stroške, dejanske stroške uveljavi pri davčnem organu v 30 dneh od izplačila dohodka ali v 30 dneh od zadnjega izplačila dohodka, če se dohodek za posamezno aktivnost izplačuje v več delih. Davčni zavezanec uveljavlja dejanske stroške na podlagi dokazil in s pisnim zahtevkom, ki ga predpiše minister, pristojen za finance.

327. člen

(obvestilo davčnega zavezanca glede vštevanja obračunanih obresti v davčno osnovo)

(1) Kadar želi davčni zavezanec uveljavljati možnost v skladu z zakonom, ki ureja dohodnino, da se v davčno osnovo od obresti, doseženih v primeru vezanih denarnih sredstev in varčevanja pri bankah in hranilnicah, ustanovljenih v skladu s predpisi v Republiki Sloveniji, z ročnostjo, daljšo od enega leta, pri katerem zavezanec ne more razpolagati s privarčevanimi sredstvi pred potekom datuma vezave oziroma poteka varčevanja brez bistvenega zmanjšanja obresti, vštejejo obresti, obračunane za obdobje davčnega leta, je dolžan o tem obvestiti banko ali hranilnico v Republiki Sloveniji na obrazcu, ki ga predpiše minister, pristojen za finance.

(2) Davčni zavezanec predloži obvestilo iz prvega odstavka tega člena ob sklenitvi pogodbe o varčevanju oziroma vezavi denarnih sredstev, vendar najpozneje do konca davčnega leta, v katerem je bila pogodba sklenjena. Če davčni zavezanec obvesti banko ali hranilnico, da želi uveljavljati možnost iz prvega odstavka tega člena že ob sklenitvi pogodbe, lahko banka ali hranilnica predpisano vsebino obrazca vključi v besedilo pogodbe, kar se šteje za predložitev obvestila.

(3) Predlagano obvestilo zavezuje banko ali hranilnico in davčnega zavezanca, da v davčnem letu obračunane obresti davčnega zavezanca, ki predloži takšno obvestilo, obravnavata enako, kot da so bile izplačane. Obvestilo zavezuje banko ali hranilnico in davčnega zavezanca do poteka datuma vezave denarnih sredstev, poteka varčevanja ali do prekinitve pogodbe.

353.a člen

(predizpolnjen obračun prispevkov za socialno varnost)

(1) Predizpolnjen obračun prispevkov za socialno varnost za zavezance za prispevke za socialno varnost, določene s tem členom zakona, sestavi davčni organ.

(2) Davčni organ sestavi predizpolnjen obračun prispevkov za socialno varnost za zavezance za prispevke za socialno varnost, za katere so izpolnjeni naslednji pogoji:

1.     so sami zavarovanci;

2.     morajo sami izračunati in plačati prispevke za socialno varnost v obračunu prispevkov za socialno varnost in

3.     davčni organ razpolaga s podatki za določitev osnove za plačilo prispevkov za socialno varnost.

(3) Oblika in vsebina predizpolnjenega obračuna prispevkov za socialno varnost je enaka vsebini in obliki obračuna prispevkov za socialno varnost, ki jo v skladu s prvim odstavkom 352. člena tega zakona predpiše minister, pristojen za finance.

(4) Davčni organ predizpolnjen obračun prispevkov za socialno varnost vroči zavezancu za prispevke elektronsko prek portala eDavki najpozneje do 10. v mesecu za pretekli mesec. Ne glede na peti odstavek 85.a člena tega zakona vročitev velja za opravljeno z dnem, ko je davčni organ odložil predizpolnjeni obračun prispevkov za socialno varnost v portal eDavki.

(5) Predizpolnjen obračun prispevkov za socialno varnost velja za obračun prispevkov za socialno varnost zavezanca za prispevke za socialno varnost iz 352. člena tega zakona, če zavezanec za prispevke za socialno varnost ne odda obračuna prispevkov za socialno varnost (v elektronski obliki prek portala eDavki) najpozneje do roka iz prvega odstavka 353. člena tega zakona.

(6) Če zavezancu za prispevke za socialno varnost predizpolnjeni obračun prispevkov za socialno varnost ni bil vročen v roku iz petega odstavka tega člena ali če so podatki v predizpolnjenem obračunu prispevkov za socialno varnost nepravilni ali nepopolni, mora prek portala eDavki predložiti obračun prispevkov za socialno varnost v roku iz prvega odstavka 353. člena tega zakona.

382.a člen

(obračunavanje in plačevanje davka za zavezance, ki ugotavljajo davčno osnovo z upoštevanjem normiranih odhodkov)

(1) Ta člen določa postopek za obračunavanje in plačevanje davka za zavezance, ki ugotavljajo davčno osnovo z upoštevanjem normiranih odhodkov.

(2) Za vsa vprašanja postopka, ki niso urejena v tem členu, se smiselno uporabljajo druge določbe tega zakona.

(3) Zavezanec iz 67.b člena ZDDPO-2 priglasi ugotavljanje davčne osnove z upoštevanjem normiranih odhodkov najpozneje do 31. marca davčnega obdobja, za katero priglaša ugotavljanje davčne osnove z upoštevanjem normiranih odhodkov, oziroma do poteka roka za predložitev davčnega obračuna za predhodno obdobje davčnemu organu v davčnem obračunu za predhodno obdobje. Sestavni del priglasitve je izjava zavezanca, da za davčno obdobje uveljavlja ugotavljanje davčne osnove z upoštevanjem normiranih odhodkov, ter izjava o izpolnjevanju pogojev, določenih z zakonom, ki ureja obdavčitev dohodkov pravnih oseb.

(4) Zavezanec iz 67.č člena ZDDPO-2 opravi priglasitev za prvo davčno obdobje hkrati ob predložitvi prijave za vpis v davčni register v osmih dneh od vpisa v primarni register oziroma od vpisa v uradno evidenco organa. Sestavni del priglasitve je izjava zavezanca, da za to davčno obdobje uveljavlja ugotavljanje davčne osnove z upoštevanjem normiranih odhodkov, ter izjava o izpolnjevanju pogojev, določenih z zakonom, ki ureja obdavčitev dohodkov pravnih oseb.

(5) Priglasitev, opravljeno po roku, določenem v tretjem in četrtem odstavku tega člena, davčni organ s sklepom zavrže. Pritožba zoper sklep ne zadrži izvršitve.

(6) Šteje se, da je zavezanec priglasil ugotavljanje davčne osnove za davčno obdobje z upoštevanjem normiranih odhodkov, če do 31. marca tega obdobja oziroma do roka za predložitev davčnega obračuna za predhodno obdobje v davčnem obračunu za predhodno obdobje ne obvesti davčnega organa o prenehanju ugotavljanja davčne osnove z upoštevanjem normiranih odhodkov. Obvestilo o prenehanju ugotavljanja davčne osnove z upoštevanjem normiranih odhodkov, predloženo po roku, določenem v prvem stavku tega odstavka, davčni organ s sklepom zavrže.

397. člen

(davčni prekrški v zvezi z opravljanjem dejavnosti)

(1) Z globo od 800 do 10.000 eurov se kaznuje za prekršek samostojni podjetnik posameznik ali posameznik, ki samostojno opravlja dejavnost, z globo od 1.200 do 15.000 eurov se kaznuje za prekršek pravna oseba, če pa se pravna oseba po zakonu, ki ureja gospodarske družbe, šteje za srednjo ali veliko gospodarsko družbo, pa se za prekršek kaznuje z globo od 3.200 do 30.000 eurov, če:

1.     ne predloži davčnega obračuna ali ne predloži davčnega obračuna na predpisan način oziroma v predpisanih rokih (tretji do peti odstavek 51. člena, 297., 297.a, 297.b, 307. člen in 356. do 369. člen);

2.     ne predloži obračuna davčnega odtegljaja ali ne predloži obračuna davčnega odtegljaja na predpisan način oziroma v predpisanih rokih (četrti, peti in deveti odstavek 57. člena, 284., 307.g, 336. člen, drugi in tretji odstavek 352. člena, drugi odstavek 353. člena, 374. člen);

3.     ne predloži izjave oziroma ne navede ali ne navede pravilno količine finančnih instrumentov (peti odstavek 58. člena);

4.     izjave ne hrani do poteka predpisanega roka (šesti odstavek 58. člena in četrti odstavek 383.c člena);

5.     prejemnik izjave ne dostavi davčnemu organu podatkov o prenosu obveznosti plačnika davka ali podatkov ne dostavi v zakonsko določenem roku (sedmi odstavek 58. člena);

6.     kot plačnik davka ne izračuna, odtegne ali ne plača davčnega odtegljaja za davčnega zavezanca v skladu z zakonom (59., 260. člen, prvi odstavek 283. člena, 285. člen, prvi odstavek 305. člena, četrti odstavek 313. člena, prvi odstavek 317. člena, prvi odstavek 321. člena, prvi, tretji in četrti odstavek 325. člena, drugi in tretji odstavek 352. člena, 353., 374. člen, drugi odstavek 383.c člena in drugi odstavek 383.e člena);

7.     (črtana)

8.     v davčni napovedi ali obračunu davka navede neresnične, nepravilne ali nepopolne podatke (prvi odstavek 10. člena);

9.     ne vodi ali ne hrani poslovnih knjig in evidenc v skladu s tem zakonom ali jih ne vodi dobro in pravilno oziroma na način, ki zagotavlja podatke za ugotovitev davčnih obveznosti (31. in 32. člen ter peti odstavek 308. člena);

10.  kot plačnik davka ne vodi evidenc o dohodkih in o odtegnjenih davkih po posameznem davčnem zavezancu (tretji odstavek 31. člena);

10.a ne vzpostavi, vodi ali hrani seznama izdanih računov pri prodaji lastnih izdelkov iz predelave lastnih pridelkov ali ga ne vodi dobro in pravilno oziroma na način, ki zagotavlja nadzor izpolnjevanja pogojev za obravnavo dohodkov kot dohodkov v zvezi z osnovno kmetijsko in osnovno gozdarsko dejavnostjo ali ne predloži ustreznih zbirnih podatkov iz seznama izdanih računov ali jih ne predloži davčnemu organu v predpisanem roku in na predpisan način (drugi, tretji in četrti odstavek 316.a člena);

10.b ne izdaja ustreznih računov (prvi odstavek 316.a člena);

11.  ne obvesti davčnega organa, kje se po prenehanju davčnega zavezanca hrani dokumentacija oziroma kdo hrani dokumentacijo (šesti odstavek 32. člena);

12.  ne navede davčne številke na davčni napovedi ali obračunu davka (34. člen);

13.  v nasprotju s tem zakonom izplača dohodek fizični osebi, ki ni predložila svoje davčne številke, oziroma ne zagotovi potrebnih podatkov o nerezidentu (drugi in šesti odstavek 35. člena);

14.  v nasprotju z zakonom ne nakazuje plačila za dobavljeno blago ali opravljene storitve ter druga plačila na transakcijske račune prejemnikov (prvi odstavek 36. člena);

14.a v nasprotju z zakonom oseba iz 31. člena tega zakona pri ponudniku plačilnih storitev nima odprtega transakcijskega računa (tretji odstavek 37. člena);

15.  ne zagotovi na predpisan način izpisov iz elektronsko vodenih poslovnih knjig ali evidenc oziroma ne omogoči dostopa ali vpogleda v svoje elektronsko vodene knjige ali evidence ali v programsko ter strojno opremo ali v baze podatkov ali ne zagotovi pristnosti izdanih dokumentov izdajatelja ter celovitosti vsebine izdanih dokumentov (prvi do tretji odstavek in peti odstavek 38. člena zakona);

16.  davčnemu organu na njegovo zahtevo ne da na razpolago dokumentacije o elektronskem sistemu za vodenje poslovnih knjig in evidenc ali ne dokumentira vsake spremembe elektronske rešitve v časovnem zaporedju na predpisan način (šesti in sedmi odstavek 38. člena);

17.  davčnemu organu v nasprotju z zakonom ne da na razpolago podatkov iz evidenc, zbirk podatkov, registrov ali drugih evidenc, ki jih vodi, ali ne omogoči davčnemu organu vpogleda v svojo dokumentacijo ali dokumentacijo, s katero razpolaga povezana oseba (prvi in drugi odstavek 39. člena in 40. člen);

18.  v nasprotju z zakonom razkrije podatke, ki so davčna tajnost, ali jih sporoči tretjim osebam ali jih uporablja oziroma omogoči, da jih uporablja tretja oseba (16. člen);

19.  (črtana);

20.  na poziv davčnega organa ne predloži ali ne predloži v predpisanem roku in na predpisan način seznama premoženja ali na seznamu navede nepopolne in neresnične podatke (147. člen);

21.  ne omogoči davčnemu organu vpogleda v sef (185. člen);

22.  uporablja zarubljeno premičnino v nasprotju z zakonom (prvi in tretji odstavek 186. člena);

23.  odtuji, poškoduje, uniči ali kako drugače onemogoči unovčitev zarubljene premičnine (prvi odstavek 187. člena);

24.  ne izračuna ali ne predloži izračuna akontacije davka davčnemu organu v skladu z zakonom (drugi odstavek 298., 307.a člen in sedmi odstavek 371. člena);

25.  ne priglasi sprememb članov kmečkega gospodinjstva, uporabnikov kmetijskih in gozdnih zemljišč ali panjev ali jih ne priglasi v predpisanem roku (peti odstavek 304. člena);

26.  (črtana);

27.  (črtana);

28.  uveljavlja oprostitev od katastrskega dohodka v nasprotju z odločbo davčnega organa ali ne sporoči razlogov za prenehanje oprostitve od katastrskega dohodka (šesti odstavek 314. člena);

28.a v nasprotju z zakonom ne prijavi kmetijskih in gozdnih zemljišč ter pridelka vina izven Republike Slovenije, jih ne prijavi v predpisanem roku ali prijavi neresnične, nepravilne ali nepopolne podatke (316.b člen);

29.  zavezanca ne obvesti pisno o tem, da odlog ugotavljanja davčne obveznosti po zakonu, ki ureja dohodnino, ni odobren (sedmi odstavek 331. člena);

30.  zavezanca ne obvesti pisno o odložitvi ugotavljanja davčne obveznosti (deveti odstavek 331. člena);

31.  lastnikom ne pošlje vseh podatkov, ki so potrebni za ugotavljanje njihovih morebitnih davčnih obveznosti iz preoblikovanja (332. člen);

32.  davčnemu zavezancu ob unovčitvi investicijskega kupona podsklada pri krovnem skladu oziroma ob prejemu izplačila sorazmernega dela likvidacijske mase ob likvidaciji podsklada ne dostavi izpisa iz evidence spremljanja prehodov med podskladi istega krovnega sklada s potrebnimi podatki (332.a člen);

33.  davčnemu organu ali davčnemu zavezancu v nasprotju z zakonom ne dostavi podatkov, potrebnih za pobiranje dohodnine, ali ne dostavi teh podatkov v predpisanih rokih ali na predpisan način ali v dostavljenih podatkih navede neresnične, nepravilne ali nepopolne podatke (prvi odstavek 10. člena, osmi odstavek 331. člena, prvi, drugi, četrti in sedmi odstavek 337. člena, 338. člen ter prvi in tretji odstavek 339. člena);

34.  (črtana);

35.  (črtana);

36.  ne predloži obračuna prispevkov za socialno varnost ali ne predloži obračuna prispevkov za socialno varnost na predpisan način oziroma v predpisanih rokih (prvi in tretji odstavek 353. člena);

37.  davčnega organa ne obvesti o nameravani spremembi davčnega obdobja (prvi in drugi odstavek 372. člena);

38.  davčnemu organu ne predloži dokazil in dokumentov ali jih ne predloži na predpisan način oziroma v predpisanih rokih (prvi odstavek 375. člena);

39.  zavezanec ne zagotovi in na zahtevo davčnega organa ne predloži zahtevanih dokazil (376.a člen);

40.  ne predloži dokumentacije o povezanih osebah, obsegu in vrsti poslovanja z njimi ter o določitvi primerljivih tržnih cen oziroma tega ne predloži na predpisan način oziroma v določenih rokih (382. člen);

41.  družba za upravljanje skrbniku ne zagotovi podatkov, ki jih skrbnik potrebuje za izpolnjevanje obveznosti plačnika davka in z njimi ne razpolaga (enajsti odstavek 58. člena);

42.  družba za upravljanje in skrbnik ne določita, kdo od njiju se šteje za plačnika davka, oziroma ne določita tudi načina zagotavljanja podatkov v pogodbi (enajsti odstavek 58. člena);

43.  pred izdajo vezanih knjig računov od davčnega organa ne pridobi identifikacijske oznake za namene izdaje vezanih knjig računov ali pred izdajo vezanih knjig računov davčnemu organu ne posreduje podatkov o serijskih številkah vezanih knjig računov (drugi odstavek 31.a člena);

44.  davčnemu organu ne poroča o veljavnosti in spremembah kritičnih predpostavk in prilagoditvah, opravljenih skladno z merili, določenimi z APA sporazumom (14.c člen);

45.  krovno matično podjetje ne predloži poročila po državah ali ga ne predloži na predpisani način oziroma v predpisanih rokih (drugi odstavek 255.i člena).

(2) Z globo v višini od 400 do 4.000 eurov se za prekrške iz prejšnjega odstavka kaznuje tudi odgovorna oseba samostojnega podjetnika posameznika ali odgovorna oseba posameznika, ki samostojno opravlja dejavnost.

(3) Z globo v višini od 600 do 4.000 eurov se za prekrške iz prvega odstavka tega člena kaznuje tudi odgovorna oseba pravne osebe, če pa se pravna oseba po zakonu, ki ureja gospodarske družbe, šteje za srednjo ali veliko gospodarsko družbo, pa se odgovorna oseba pravne osebe za prekrške iz prvega odstavka tega člena kaznuje z globo 800 do 4.000 eurov.

V. PREDLOG, DA SE PREDLOG ZAKONA OBRAVNAVA PO NUJNEM OZIROMA SKRAJŠANEM POSTOPKU

V skladu s prvim odstavkom 142. člena Poslovnika Državnega zbora RS (Uradni list RS, št. 92/07 - uradno prečiščeno besedilo, 105/10 in 80/13) Vlada RS predlaga obravnavo predloga zakona po skrajšanem postopku, saj gre za manj zahtevne spremembe in dopolnitve zakona, ker se v predlogu zakona ureja  prenehanje veljavnosti posameznih določb zakona in manj zahtevne uskladitve zakona z drugimi zakoni in s pravom Evropske unije.

Predlog Zakona o spremembah in dopolnitvah Zakona o davčnem postopku skupaj s Predlogom Zakona o spremembah in dopolnitvah Zakona o dohodnini zasleduje pravičnejše poslovno okolje, kar je poleg zgoraj navedenih razlogov tudi razlog za sprejem po skrajšanem postopku. Oba predloga zakona je zaradi njune medsebojne povezanosti treba v zakonodajnem postopku hkrati obravnavati.

VI. PRILOGE: